На базе Маларыцкай раённай гімназіі прайшлі заключныя выпрабаванні раённага этапу Рэспубліканскага конкурсу прафесійнага майстэрства педагогаў “Настаўнік года”.Самым відовішчным, яркім і запамінальным стаў фінальны тур спаборніцтваў, ва ўрачыстым адкрыцці якога ўдзельнічаў намеснік старшыні Маларыцкага райвыканкама Вадзім Шпетны, пераможца Рэспубліканскага конкурсу прафесійнага майстэрства “Настаўнік года — 2001”. Ён шчыра пажадаў усім канкурсантам поспехаў, бадзёрасці духу, сілы волі, далейшых дасягненняў на педагагічнай ніве, прызнання і павагі калег, бацькоў і вучняў.